**SPORAZUM O MENTORIRANJU SUPERVIZIRANE PRAKSE**

Sporazum o mentoriranju supervizirane prakse (v nadaljevanju *sporazum*) sklepata

**[VSTAVI IME IN PRIIMEK]** (v nadaljevanju *mentoriranec*)

in

**[VSTAVI IME IN PRIIMEK]** (v nadaljevanju *mentor*)

za čas trajanja supervizirane prakse v okviru projekta SUPER PSIHOLOG, predvidoma med **[VSTAVI DATUM ZAČETKA SUPERVIZIRANE PRAKSE]** in **[VSTAVI DATUM KONCA SUPERVIZIRANE PRAKSE]**.

Skrbnik tega sporazuma je **Društvo psihologov Slovenije** (v nadaljevanju *skrbnik sporazuma*), Linhartova 13, 1000 Ljubljana, [psy@guest.arnes.si](mailto:psy@guest.arnes.si).

**Splošni del sporazuma**

**Namen supervizirane prakse**

Supervizirana praksa je strokovno usposabljanje psihologa v realnem delovnem okolju z namenom priprave za samostojno opravljanje psihološke dejavnosti, razvoja delovne vloge psihologa na podlagi njegovega edinstvenega usposabljanja in osebnosti ter izboljševanja integracije teoretičnega in praktičnega znanja. Supervizirana praksa poteka pod mentorstvom usposobljenega mentorja supervizirane prakse.

**Cilji mentoriranja**

Cilji mentoriranja v času supervizirane prakse so, da mentoriranec s podporo mentorja:

* razvije zmožnost načrtovanja, izvajanja in evalviranja svoje profesionalne dejavnosti,
* razvije svoje profesionalne kompetence, med drugim presojanje, zavedanje sebe, refleksivnost in osebno integriteto,
* prepozna in razrešuje etične dileme, do katerih prihaja pri izvajanju psihološke dejavnosti,
* razvije zmožnost načrtovanja, spremljanja in evalviranja lastnega strokovnega razvoja.

Poleg tega je cilj mentoriranja tudi, da se zagotovijo ustrezna dokazila o mentorirančevi usposobljenosti za samostojno izvajanje psihološke dejavnosti.

**Namen mentoriranja** je pomagati mentorirancu ozavestiti svoje občutke in mu omogočiti priložnosti za samorefleksijo. Proces mentoriranja bo pomagal mentorirancu povezati teorijo s prakso, ki jo mentoriranec opravlja. Mentoriranec bo skozi ta proces razvijal svoje kompetence. Mentor bo preverjal, če mentoriranec pri svojem delu deluje v skladu s Kodeksom poklicne etike psihologov Slovenije in Metakodeksom EFPE (European Federation of Psychologists' Associations).

**Dolžnosti mentorja**

1. S podpisom sporazuma se mentor zaveže, da bo sledil etičnim načelom, ki so navedeni v Kodeksu poklicne etike psihologov Slovenije ter Metakodeksu EFPE, in v procesu mentoriranja spodbujal refleksijo o teh principih. S podpisom sporazuma se mentor tudi strinja, da je za obravnavo prijav kršitev etičnega kodeksa pristojna Komisija za etična vprašanja pri Društvu psihologov Slovenije, skrbnik sporazuma pa je po odločitvi te komisije v zvezi s kršitvijo etičnega kodeksa pristojen za izvrševanje nadaljnjih ukrepov.
2. Mentor se zaveže, da bo pri izvajanju psihološke dejavnosti in mentoriranju deloval v skladu z dokumenti, ki urejajo področje psihološke dejavnosti, tj. v skladu z zakoni, pravilniki, smernicami in navodili, ki jih izdajata Republika Slovenija, Društvo psihologov Slovenije in drugi relevantni organi. Zaveže se tudi, da bo v procesu mentoriranja pri mentorirancu spodbujal ozaveščanje pomena upoštevanja vsebine teh dokumentov pri opravljanju psihološkega dela.
3. Mentor se bo konsistentno vedel in komuniciral na način, ki bo izkazoval spoštovanje do mentoriranca in njegove osebne integritete ter bo s tem mentorirancu predstavljal vzor za vedenje in komunikacijo z drugimi osebami.
4. Mentor bo v procesu mentoriranja ustvaril varen odnos, v katerem bo mentoriranec lahko izpostavil in z mentorjem delil tudi zahtevnejše teme.
5. Mentor bo mentorirancu zagotavljal povratno informacijo o njegovem delu med procesom mentoriranja.
6. Mentor se bo spoprijemal z izzivi, ki lahko nastanejo med mentorstvom, in hkrati razvijal svoje kompetence mentoriranja.
7. Mentor bo vključen v proces skupinske supervizije.
8. Mentor bo stalno evalviral, če so metode, ki jih uporablja pri mentoriranju, ustrezne za obravnavo strokovnih izzivov, ki se bodo pojavili pri mentorirancu. Med procesom mentoriranja bo zagotovil čas za razpravo o načinu izvajanja mentorstva ter nato v skladu z evalvacijo po potrebi prilagodil proces mentorstva.
9. Mentor bo v primeru, da se pojavi tematika, ki je ne pozna dovolj ali zanjo ni dovolj kompetenten, sam pridobil ustrezno strokovno znanje ali usmeril mentoriranca k ustreznim virom.
10. Mentor se zaveže, da bo ustrezno ocenil mentoriranca in izpolnil dokumentacijo (tj. oceno usposobljenosti in druge dokumente v zvezi z evalvacijo dejavnosti mentoriranca), ki jo bo mentoriranec lahko uporabil za pridobitev listin o usposobljenosti za samostojno opravljanje psihološke dejavnosti, npr. *EuroPsy* certifikata.

**Dolžnosti mentoriranca**

1. S podpisom sporazuma se mentoriranec zaveže, da bo prebral in sledil etičnim načelom, ki so navedeni v Kodeksu poklicne etike psihologov Slovenije ter Metakodeksu EFPE. S podpisom sporazuma se mentoriranec tudi strinja, da je za obravnavo prijav kršitev etičnega kodeksa pristojna Komisija za etična vprašanja pri Društvu psihologov Slovenije, skrbnik sporazuma pa je po odločitvi te komisije v zvezi s kršitvijo etičnega kodeksa pristojen za izvrševanje nadaljnjih ukrepov.
2. Mentoriranec se zaveže, da bo pri izvajanju psihološke dejavnosti deloval v skladu z dokumenti, ki urejajo področje psihološke dejavnosti, tj. v skladu z zakoni, pravilniki, smernicami in navodili, ki jih izdajata Republika Slovenija, Društvo psihologov Slovenije in drugi relevantni organi. Zaveže se tudi, da bo sprejel mentoriranje, ki bo skladno s temi dokumenti.
3. Mentoriranec se zaveže:

* da bo odgovorno opravljal psihološko dejavnost,
* da se bo seznanil z relevantno literaturo,
* da bo na srečanja z mentorjem prihajal redno in pripravljen na srečanje,
* da bo z mentorjem komuniciral na način, ki bo izkazoval spoštovanje do mentorja in njegove osebne integritete,
* da bo prispeval k procesu mentoriranja skozi refleksijo situacij, ki se pojavljajo v praksi, in izzivov, ki se pojavljajo, ko je v vlogi psihologa,
* da bo razreševal pomembne strokovne in etične dileme z mentorjem,
* da bo spoštoval mentorjev pogled in upošteval njegovo mnenje,
* da bo vodil ustrezno dokumentacijo o supervizirani praksi,
* da bo mentorju predložil materiale in dokumente, ki so pomembni za razvoj njegovih kompetenc in za mentorjevo evalvacijo njegove usposobljenosti.

1. Mentoriranec bo skrbniku sporazuma najkasneje v roku enega meseca po končani supervizirani praksi skladno z navodili oddal dokumentacijo, tj. oceno usposobljenosti in druge dokumente v zvezi z evalvacijo dejavnosti mentoriranca, ki jih bo pripravil mentor oz. bodo nastali v procesu mentoriranja.

**Splošno**

* 1. Tako mentor kot tudi mentoriranec morata v skladu z veljavnimi zakoni in drugimi pravnimi predpisi v določenih primerih poročati pristojnim institucijam (npr. centrom za socialno delo, policiji, sodišču, etični komisiji).
  2. Strokovnega znanja in avtoritete mentor in mentoriranec ne smeta izkoriščati v namene pridobivanja poklicne ali lastne koristi na račun drugih, ali za poniževanje in zatiranje drugih.
  3. Mentor in mentoriranec skupaj in na osnovi dogovora izpolnita specifični del tega sporazuma, za kar sta vzajemno odgovorna.
  4. Mentorstvo se mora izvajati z redno komunikacijo med mentorirancem in mentorjem ter mora potekati v obsegu najmanj štirih (4) ur mesečno v obdobju enega leta (12 mesecev).
  5. Dvojni odnos med procesom mentoriranja ni zaželen in se mu mentor in mentoriranec v največjem možnem obsegu izogibata.
  6. Mentoriranec in mentor sta vzajemno odgovorna za uspešno izvajanje procesa mentoriranja.
  7. V procesu mentoriranja bo potekala vzajemna evalvacija, tako mentor kot tudi mentoriranec pa sta odgovorna za njeno izvajanje.

* 1. Na osnovi evalvacije mentoriranja bosta mentor in mentoriranec v skladu s termini, dogovorjenimi v specifičnem delu sporazuma, pregledala sklenjeni sporazum in po potrebi revidirala njegov specifični del. Pri tem sta oba dolžna hraniti vse sklenjene različice tega sporazuma.
  2. S podpisom splošnega in specifičnega dela sporazuma mentoriranec in mentor jamčita, da se s sporazumom strinjata. Sporazum je sklenjen, ko mentor in mentoriranec podpišeta oba dela sporazuma. Revidirana različica specifičnega dela sporazuma začne veljati, ko jo oba podpišeta.
  3. Mentoriranec in mentor splošni del sporazuma natisneta in podpišeta v treh enakih izvodih. Podpisani splošni del sporazuma pošljeta skrbniku sporazuma najkasneje en mesec po začetku mentorstva. Mentoriranec in mentor sta oba odgovorna za pravočasno oddajo podpisanega splošnega dela sporazuma o mentoriranju skrbniku sporazuma.
  4. Skrbnik sporazuma bo splošni del sporazuma hranil do mentorirančevega prejema certifikata *EuroPsy* oz. največ pet let po datumu sklenitve sporazuma.
  5. Specifični del sporazuma mentor in mentoriranec izpolnita v dveh enakih izvodih, ga oba podpišeta in hranita do konca supervizirane prakse ter vsaj še šest mesecev po zaključku procesa mentoriranja. Specifični del tega sporazuma hranita samo mentor in mentoriranec in ga ni potrebno posredovati skrbniku sporazuma.
  6. V kolikor mentor ali/in mentoriranec ugotovita, da je mentorski odnos tako težaven, da nadaljnje sodelovanje ni možno, lahko razmislita o vključitvi tretje osebe v odločitev o tem, ali se mentorski odnos in/ali proces mentoriranja zaključi ali na novo dogovori. Tretjo osebo lahko pomaga poiskati skrbnik sporazuma.
  7. Skrbnik sporazuma bo po zaključku supervizirane prakse in na podlagi prejete dokumentacije mentorju izdal potrdilo o izvedbi mentoriranja, mentorirancu pa potrdilo o opravljeni supervizirani praksi. Priloga k potrdilu o opravljeni supervizirani praksi bo mentorjeva ocena usposobljenosti mentoriranca za samostojno opravljanje psihološke dejavnosti.

S podpisom mentoriranec izraža strinjanje s splošnim delom tega sporazuma.

Kraj in datum: **[VSTAVI KRAJ IN DATUM]**

Ime in priimek mentoriranca: **[VSTAVI IME IN PRIIMEK]**

Podpis mentoriranca:

S podpisom mentor izraža strinjanje s splošnim delom tega sporazuma.

Kraj in datum: **[VSTAVI KRAJ IN DATUM]**

Ime in priimek mentorja: **[VSTAVI IME IN PRIIMEK]**

Podpis mentorja:

Sporazum je sestavljen iz splošnega in specifičnega dela. Splošni del je natisnjen v treh (3) enakih izvodih, od katerih mentoriranec, mentor in skrbnik sporazuma prejmejo vsak en (1) izvod. Specifični del je natisnjen v dveh (2) enakih izvodih, od katerih mentoriranec in mentor prejmeta vsak en (1) izvod.

**Specifični del sporazuma o mentoriranju supervizirane prakse**

*Specifični del sporazuma mentor in mentoriranec pripravita skupaj. K spodnjim točkam zapišeta dogovorjeno in na ta način dopolnita splošni del sporazuma.*

Pričakovanja mentorja do mentoriranja

*(npr. Mentor pričakuje, da bo mentoriranec na srečanja prihajal točno in pripravljen)*

Pričakovanja mentoriranca do mentoriranja

*(npr. Mentoriranec pričakuje, da bo mentor prispeval k njegovim strokovnim kompetencam)*

Kontekst mentoriranja

*(npr. Mentoriranje bo pokrivalo delovanje psihologa na področju psihologije dela in organizacije)*

Vsebina mentoriranja

Kako (in kdaj) bo potekalo naslednje:

1. postavljanje ciljev supervizirane prakse:
2. spremljanje ustreznosti začrtanih ciljev in njihovega doseganja:
3. spremljanje razvoja primarnih kompetenc mentoriranca:
4. spremljanje razvoja usposobitvenih kompetenc mentoriranca (npr. vpeljave v delovno okolje, vzpostavljanja profesionalnih odnosov, spremljanje razvoja razumevanja vloge psihologa, spremljanje sposobnosti samorefleksije dela):
5. spremljanje razvoja mentorskega odnosa (npr. spremljanje razvoja vloge mentorja in mentoriranca, spremljanje izpolnjevanja njunih obveznosti v mentorskem odnosu, evalviranje mentorskega odnosa):
6. dokumentiranje supervizirane prakse:
7. načrtovanje dela po končani supervizirani praksi (refleksija in evalvacija supervizirane prakse, načrtovanje nadaljnjega razvoja mentoriranca in mentorja)

Dokumentacija in materiali

*(npr. mentoriranec prinese video posnetek, transkript, zvočni posnetek, projekt, interpretacijo testnih rezultatov in podobno)*

Formalna ureditev mentorstva

1. Pogostost in trajanje mentorstva ter običajen kraj izvajanja mentorstva:

(*npr. mentoriranje se bo izvajalo vsako drugo in četrto sredo v mesecu predvidoma od 16h do 18h; mentoriranje se bo izvajalo v delovnih prostorih mentorja; v drugi polovici supervizirane prakse bo vsako tretje srečanje bo potekalo po Skypu*)

1. Pravila za odpoved ali spremembo srečanja:

(*npr. v primeru bolezni se srečanje zamakne za en teden, v nadaljevanju srečanja potekajo ob predvidenih datumih*)

1. Druga dogovorjena pravila v mentorskem odnosu (pravila glede zaupnosti, ravnanja ob težavah in ovirah, načina komuniciranja, mej v odnosu, vzajemne odgovornosti, preoblikovanju odnosa ipd.):
2. Evalvacija mentoriranca (kdo jo izvede, kdaj, kako; kako se bo izražala vzajemna odgovornost za evalvacijo; kako bo potekala sprotna in kako končna evalvacija):

Preprečevanje ovir, do katerih lahko pride med procesom mentoriranja (kako boste preprečevali ali premagovali ovire zaradi kulturnih razlik, razlik v osebnosti, različnih teoretskih usmerjenosti mentorja in mentoriranca, dvojne odnose, uporabo tehnologije pri mentorskih srečanjih ipd.)

Evalvacija sporazuma:

Sporazum je začetna točka in se ga med procesom mentoriranja lahko spreminja. Določi se datume, ko bo prišlo do evalvacije sporazuma.

S podpisom mentoriranec izraža strinjanje s specifičnim delom tega sporazuma.

Kraj in datum: **[VSTAVI KRAJ IN DATUM]**

Ime in priimek mentoriranca: **[VSTAVI IME IN PRIIMEK]**

Podpis mentoriranca:

S podpisom mentor izraža strinjanje s specifičnim delom tega sporazuma.

Kraj in datum: **[VSTAVI KRAJ IN DATUM]**

Ime in priimek mentorja: **[VSTAVI IME IN PRIIMEK]**

Podpis mentorja:

***Ta dokument je nastal s finančno podporo Norveškega finančnega mehanizma. Za vsebino tega dokumenta je odgovorna izključno Filozofska fakulteta Univerze v Ljubljani in zanjo v nobenem primeru ne velja, da odraža stališča Nosilca Programa Norveškega finančnega mehanizma*.**